मुख्यमंत्री विश्व युवा कौशल दिवस के मौके पर मौके पर विज्ञान भवन में आयोजित कार्यक्रम में बोल रहे थे। उन्होंने कहा कि वर्ष 2005 में सत्ता में आया तो सबसे पहले बीआईटी मिश्रा की शाखा स्थापित कराई। बहुत परिश्रम के बाद पटना में IIT खुला। फिर चाणक्य राष्ट्रीय विधि विश्वविद्यालय, चंद्रगुप्त प्रबंधन संस्थान, आर्यभट्ट ज्ञान विश्वविद्यालय, निफ्ट आदि खोले गए।सभी जिलों में इंजीनियरिंग कॉलेज के अलावा, हर अनुमंडल में ITI, हर जिले में महिला ITI, पारा मेडिकल कॉलेज, जीएनएम कॉलेज, सभी मेडिकल कॉलेजों में नर्सिंग कॉलेज की स्थापना की जा रही है। उन्होंने कहा कि कई राज्यों के संस्थान तो बिहारी विद्यार्थियों से ही चल रहे हैं।